section_heading: Povijest
paragraph_text: Predstava je premijerno izvedena 2. svibnja 2015. godine u Kineskom paviljonu Zagrebačkog velesajma, kao izmještenoj pozornici HNK Zagreb. Kritike su bile vrlo dobre, pa je tako Tomislav Čadež u Jutarnjem listu zapisao: "Velika predstava za djecu, a možda još veća za odrasle.", dok je Nina Ožegović za Tportal.hr zapisala: ''"Važnost i značenje projekta u tome je što dječje misli i zaključke o velikom svijetu odraslih, koliko god bili naivni, ponekad smiješni i prozaični, a gotovo uvijek neopterećeni talogom društvenih i političkih konstrukta te konvencija, imaju snagu nepatvorene istine i neke neočekivane mudrosti koja na prvu loptu izaziva smijeh, a zatim tjera na razmišljanje. Drugim riječima, predstava nas podsjeća na ono što smo izgubili, a to je sloboda mišljenja i izražavanja.”''